

**"Инвестициялық преференцияларды көздейтін инвестицияларды жүзеге асыратын инвестициялық келісімшарт жасау" мемлекеттік қызмет Регламентін бекіту жөнінде**

***Күшін жойған***

Қазақстан Республикасы Индустрия және жаңа технологиялар министрінің м.а. 2014 жылғы 25 ақпандағы № 51 бұйрығы. Қазақстан Республикасының Әділет министрлігінде 2014 жылы 17 наурызда № 9232 тіркелді. Күші жойылды - Қазақстан Республикасы Инвестициялар және даму министрінің 2015 жылғы 20 мамырдағы № 585 бұйрығымен

      Ескерту. Күші жойылды - ҚР Инвестициялар және даму министрінің 20.05.2015 № 585 (алғашқы ресми жарияланған күнінен бастап күнтізбелік он күн өткен соң қолданысқа енгізіледі) бұйрығымен.

      Қазақстан Республикасының 2013 жылғы 15 сәуірдегі «Мемлекеттік қызметтер туралы» Заңының 16-бабының 2-тармағын іске асыру мақсатында **БҰЙЫРАМЫН:**

      1. Қоса беріліп отырған «Инвестициялық преференцияларды көздейтін инвестицияларды жүзеге асыратын инвестициялық келісімшарт жасау» мемлекеттік қызмет Регламенті бекітілсін;

      2. Қазақстан Республикасы Индустрия және жаңа технологиялар министрлігінің Инвестиция комитеті (Е. Хаиров) заңнамада белгіленген тәртіпте:

      1) Қазақстан Республикасының Әділет министрлігінде мемлекеттік тіркелуін;

      2) мемлекеттік тіркеуден өткеннен кейін он жұмыс күндік мерзімде бұқаралық ақпарттарда және «Әділет» ақпараттық – құқық жүйесінде ресми жариялау үшін Қазақстан Республикасының Әділет министрлігіне жолдануын;

      3) осы бұйрық Қазақстан Республикасы Индустрия және жаңа технологиялар министрлігінің интернет-ресурсында жариялануын қамтамасыз етсін;

      3. Осы бұйрықтың орындалуын бақылауды өзіме қалдырамын.

      4. Осы бұйрық ресми жарияланған күнінен бастап күнтізбелік он күн өткен соң қолданысқа енгізіледі.

*Қазақстан Республикасы*

*Индустрия және жаңа технологиялар*

*Министрінің міндетін атқарушы                   А. Рау*

Қазақстан Республикасы

Индустрия және жаңа технологиялар

Министрінің міндетін атқарушысының

2014 жылғы 25 ақпандағы

№ 51 бұйрығымен бекітілген

 **«Инвестициялық преференцияларды көздейтін инвестицияларды**
**жүзеге асыратын инвестициялық келісімшартты жасау»**
**мемлекеттік қызмет регламенті**

 **1. Жалпы ережелер**

      1. Мемлекеттік кызмет Қазақстан Республикасы Индустрия және жаңа технологиялар министрлігінің Инвестиция комитетімен (бұдан әрі – көрсетілетін қызметті беруші) Қазақстан Республикасының «Мемлекеттік қызметтер туралы» Заңының 16-бабының 2-тармағына сәйкес көрсетіледі.

      2. Мемлекеттік қызмет қағаз жүзінде көрсетіледі.

      3. Инвестициялық преференцияларды көздейтін инвестицияларды жүзеге асыратын инвестициялық келісімшарт жасау, мемлекеттік қызмет көрсетудің нәтижесі болып табылады (бұдан әрі – келісімшарт).

 **2. Мемлекеттік қызмет көрсету процесінде көрсетілетін қызмет**
**берушінің құрылымдық бөлімшелерінің (қызметкерлерінің)**
**іс қимыл тәртібін сипаттау**

      4. Іс қимыл негізі болып инвестициялық преференция беруге өтініммен Қазақстан Республикасы Үкметінің 2014 жылғы 13 ақпандағы № 90 қаулысымен бекітілген «Инвестициялық преференцияларды көздейтін инвестицияларды жүзеге асыратын инвестициялық келісімшартты жасау» мемлекеттік қызмет көрсетілетін стандартының 9-тармағына сәйкес ұсыналған құжаттар (бұдан әрі – келісімшарт) болып табылады.

      5. Мемлекеттік қызмет көрсету процесінің құрамына кіретін әрбір рәсімнің (іс-қимылдың) мазмұны, оны орындаудың ұзақтығы:

      1-рәсім: он бес минуттың ішінде мерзімі, тіркеу номері көрсетілген құжаттар тіркеліп қызмет берушінің басшысына немесе орынбасарына беріледі;

      2-рәсім: қызмет берушінің басшысы немесе оның орынбасары құжаттарды үш сағат ішінде құрылымдық бөлімшенің басшысына тапсырады;

      3-рәсім: құрылымдық бөлімшенің басшысы үш сағат ішінде жауапты орындаушыны анықтап құжаттарды қарастыру үшін береді;

      4-рәсім: жауапты орындаушы құжаттарды тіркелген сәтінен бастап он сегіз жұмыс күні ішінде қарастырады;

      5-рәсім: көрсетілетін қызметті берушінің басшылығы құжаттар қарастырылған сәттен бастап екі жұмыс күні ішінде инвестициялық преференцияларды беру жөнінде шешім қабылдайды;

      6-рәсім: жауапты орындаушы инвестициялық преференциялар беру туралы шешiм қабылданған күннен бастап он жұмыс күнi iшiнде келiсiмшарт жобасын қол қоюға дайындап, көрсетілетін қызметті алушыға жолдайды.

      7-рәсім: тараптармен қол қойылған келісімшарт жобасы бес жұмыс күнi iшiнде тiркеледі де тiркелген күнінен бастап күшiне енедi.

      8-рәсім: тіркелген сәтінен бастап 1 сағат ішінде келісімшарт көрсетілетін қызметті алушыға жіберіледі.

      Ескерту. 5-тармаққа өзгеріс енгізілді - ҚР Инвестициялар және даму министрінің 19.12.2014 № 273 (алғашқы ресми жарияланған күнінен бастап күнтізбелік он күн өткен соң қолданысқа енгізіледі) бұйрығымен.

      6. Мемлекеттік қызмет көрсетілу рәсімінің (іс-қимыл) нәтижесі, іс әрекеттердің негізі және келесі рәсімінің іс-қимылы, осы регламенттің 1-қосымшасында көрсетілген.

 **3. Мемлекеттік қызмет көрсету процесінде көрсетілетін қызмет**
**берушінің құрылымдық бөлімшелерінің (қызметкерлерінің)**
**іс-қимыл тәртібін сипаттау**

      7. Маемлекеттік қызмет көрсету процесіне қатысатын құрылымдық бөлімшелердің (қызметкерлердің) тізбесі:

      1) көрсететін қызмет берушінің басшысы және (немесе) оның орынбасары;

      2) көрсететін қызмет берушінің құрылымдық бөлімшесі;

      3) көрсететін қызмет берушінің жауапты орындаушысы;

      4) қызмет берушінің кеңсесінің маманы.

      8. Әрбір рәсімнің (іс-қимылдың) ұзақтығы, құрылымдық бөлімшелер (қызметкерлер) арасындағы рәсімдер (іс-қимылдар) реттілігінің сипаттмасы (іс-қимылдар) осы регламенттің 2-қосымшасында көрсетілген.

«Инвестициялық преференцияларды

көздейтiн инвестицияларды жүзеге

асыратын инвестициялық келісімшартты

жасау» мемлекеттік көрсетілетін

қызмет регламентіне 1-қосымша

 **Келесі рәсімді (іс-қимылды) орындауды бастау үшін негіз**
**болатын мемлекеттік қызметті көрсету бойынша рәсімнің**
**(іс-қимылдың) нәтижесі**

      Ескерту. 1-қосымша жаңа редакцияда - ҚР Инвестициялар және даму министрінің 19.12.2014 № 273 (алғашқы ресми жарияланған күнінен бастап күнтізбелік он күн өткен соң қолданысқа енгізіледі) бұйрығымен.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Іс-қимыл
№ | 1 | 2 | 3 | 4 | 5 | 6 | 7 | 8 |
| Құрылымдық бөлімшенің атауы | Көрсетілетін қызметті беруші кеңсесінің маманы | Көрсетілетін қызметті берушінің басшысы | Құрылымдық бөлімше басшысы | Жауапты орындаушы | Көрсетілетін қызметті берушінің басшысы | Жауапты орындаушы | Көрсетілетін қызметті беруші | Көрсетілетін қызметті беруші |
| Рәсімнің (іс-қимылдың) атауы | Құжаттарды қабылдау және тіркеу, оларды көрсетілетін қызметті берушінің басшысына жіберу | Құжаттарға қарар жазу және құрылымдық бөлімшенің басшысына қарастыру үшін жіберу | Жауапты тұлғаны анықтау және оған құжаттарды беру | Құжаттарды қарастыру | Келісімшартты қол қоюға дайындау | Келісімшартты тіркеу | Келісімшартты көрсетілетін қызметті алушыға жіберу |
| Аяқталу нысаны (деректер, құжат, ұйымдастырушылық-өкімдік шешім) | тіркелген құжаттар | қарар | қарар | Қарастырылған құжаттар | шешім | келісімшарт жобасы | келісімшарт | ілеспе хат, келісімшарт |
| Орындау мерзімі | 15 минут | 3 сағат | 3 сағат | 18 жұмыс күні | 2 жұмыс күні | 10 жұмыс күні | 5 жұмыс күні | 1 сағат |
| Келесі іс-қимыл № | 2 | 3 | 4 | 5 | 6 | 7 | 8 |
 |

«Инвестициялық преференцияларды

көздейтiн инвестицияларды жүзеге

асыратын инвестициялық келісімшартты

жасау» мемлекеттік көрсетілетін

қызмет регламентіне 2-қосымша

 **Әрбір рәсімді (іс-қимылды) орындау ұзақтығын көрсете отырып,**
**мемлекеттік қызметті көрсету үшін қажетті әрбір рәсімнің**
**(іс-қимылдың) ұзақтығын көрсетумен рәсімдер (іс-қимылдар)**
**бірізділігінің сипаттамасы**

      Ескерту. 2-қосымша жаңа редакцияда - ҚР Инвестициялар және даму министрінің 19.12.2014 № 273 (алғашқы ресми жарияланған күнінен бастап күнтізбелік он күн өткен соң қолданысқа енгізіледі) бұйрығымен.



      Шартты белгілер:

      рәсім       хабарламалар ағыны 

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК